गैस सिलेंडर के दामों में बढ़ोतरी का विरोध किया
हनुमानगढ़|हनुमानगढ़. रसोईगैस सिलेंडर की दाम बढ़ोतरी के विरोध में विभिन्न संगठनों की ओर से ज्ञापन सौंपा गया। हनुमानगढ़ विकास मंच, सोशल वेलफेयर सोसायटी इनर व्हील क्लब की ओर से विरोध जताया गया। समाजसेवी डॉ. सुमन चावला ने बताया कि केंद्र सरकार ने गैस सिलेंडर के दाम में 86.50 रुपए की बढ़ोतरी कर 777 रुपए कर दिया है। यह उपभोक्ताओं के साथ खिलवाड़ है। एक ही महीने में दो बार हुई मनमानी बढ़ोतरी ने बजट बिगाड़ दिया है। सरकार रसोई को धुआं रहित करने की बात कह रही है और दूसरी तरफ कीमत बढ़ने से मध्यमवर्गीय परिवारों को भी सिलेंडर लेने में समस्या हो रही है। संगठनों की तरफ से दामों में की गई बढ़ोतरी वापिस लेने की मांग की गई। ज्ञापन देने वालों में रेणु देवी, चंदा देवी, चेतराम, सुनीता, शबनम, मंजू देवी आदि शामिल थी।
hin_Deva hin_Deva